علیرضا فرشی یکانلی

علیرضا فرشی(25 مهر 1357  دیزج یکان کندی) مرند گؤنئی آذربایجانلی بیر  یازیچی ، مدنی فعال و آذربایجانین آدلیملارینان بیریدیر.

  یاشام چاغبیلیمی:  
 1357 مهر 25: دوغولما گونو.
 1363 اسفند 22: بایراما بیر هفته قالان، آتاسی بهمنین ایران-عراق ساواشیندا ایتگین دوشدویو گون.
 1364 مهر 1: اوخولدا، «دبستان» دؤره‌سینین 1-جی اؤیره‌دیم ایلینین باشلانما گونو.
 1369 مهر 1: «راهنمایی» دؤره‌سی‌نین 1-جی اؤیره‌دیم ایلینین باشلانما گونو.
 1372 مهر 1: «دبیرستان» دؤره‌سی‌نین 1-جی اؤیره‌دیم ایلینین باشلانما گونو.
 1373 اسفند 22: 10 ایلدن سونرا ایتگین دوشموش آتاسینین شهید اولدوغونون بللی اولدوغو گون و آتاسی‌نین باش‌سیز جنازه‌سی‌نین مرندین باغ رضوان مزارلیغیندا تورپاغا تاپیشیریلدیغی گون.
 1376 مهر 1: شریف بیل‌یوردوندا بیلگی‌سایار ساحه‌سینده اؤیرنمه‌یه باشلادیغی گون. شریفده تحصیل آلدیغی گونلرده آذربایجان میلّی حرکتی ایله تانیش اولدوغو و «ستارخان»، «بابک»، «شهریار»، «چیلله»، «بولود قاراچورلو - سهند»، و ... تؤره‌نلرینه اکتیوجه‌سینه قاتیلدیغی.
 1382 مهر 1: تهران بیل‌یوردوندا بیلگی‌سایار ساحه‌سینده، یوکسک لیسانس مقطع‌سینده اؤیرنمه‌یه باشلادیغی گون. تهران بیل‌یوردوندا ایلک گونلردن «یول» درگیسی ایله امکداشلیغا باشلاییر و یازی یازما، تحریریه، یایینلاما، و یاییملاما ایشلرینی بوینونا آلیر. بو ایللرده «بابک قالاسی»، «ستارخان»، «صفرخان»، «زهتابی»، و ... تؤره‌نلرینه قاتیلیر...
 1383 آبان 24: ماهی‌صفت‌ین تهرانین فردوسی سالونوندا تورکلره توهینلره اعتراض ائتدیگینه گؤره باشقا 6 نفر یولداشلار ایله بیرلیکده ایلک توتوقلاندیغی گون.
 1384 اردیبهشت 5: 24 آوریل گونونده، ایران-تهران ائرمنی‌لری‌ین تورکیه ائرمنی‌لرینین یالان سوی‌قیریمینا گؤره اعتراض ائتدیگی گونده، تهران بیل‌یوردونون هفته‌لیک درگیسی اولان «یول» طرفیندن خبر یازما اۆچون حاضیر اولدوغونا گؤره، ائرمنیلرین داشناکلارینا قارشی پلیس ألی ایله توتوقلاندیغی و ائوینین 209-جی بندینه آپاریلماغی.
 1385 خرداد 1: تهراندا ایران گونده‌لیگینین توهینینه قارشی، و تورکلری «سوسه‌ری» خطاب ائتدیکلرینه گؤره اعتراضلارا باشلادیقلارین گون.
 1385 مهر 1: سراج غیرانتفاعی بیل‌یوردوندا «بیلگی‌سایار» ساحه‌سینده «قروپ مدیری» اولاراق اؤیرتمنلیک ائتمه‌یه باشلادیغی گون.
 1386 مرداد 25: سایین خانیم «سیما دیدار» ایله توی و ائولیلیک گونو.
 1386 مهر 1: سراج غیرانتفاعی بیل‌یوردوندا اطلاعات اداره‌سی‌نین نفوذونا گؤره اخراج اولدوغو گون و «حق التدریس» فورموندا اؤیرتمنلیگه داواملامایا باشلادیغی گون.
 1387 مهر 1: جولفانین بین المللی (اولوسلارآراسی) آزاد اسلامی بیل‌یوردوندا علمی هیئت اویه‌سی، و «قروپ مدیری» اولاراق اؤیرتمنلیگه باشلادیغی گون.
 1388 خرداد 1: تبریزین شاه‌گؤلوسونده، شهرداری‌نین قوردوغو، و «صبح و نشاط» برنامه سینده جانلی یاییملانان «پیاده روی همگانی» تؤره‌نینده، مقوا اوستونده یازیلان «تورک دیلینده مدرسه» یازیسینی قالدیردیغینا گؤره توتوقلانماغی.
 1388 مرداد 15: 45 گون تبریزین اطلاعات اداره سینده توتساق قالیب، بازجویی اولدوغوندان سونرا، تبریز زیندانینا آپاریلدیغی گون.
 1388 شهریور 1: 70 میلیون تومن وثیقه قارشیلیغیندا تبریز زیندانیندان آزاد اولدوغو گون.
 1388 مهر 1: جولفا آزاد بیل‌یوردوندا اؤیرتمنلیگه ادامه وئردیگی گون.
 1389 خرداد: 1 ایل زندان حوکمو اونا قارشی صادیر اولونان گون و «تجدیدنظر» دادگاهینا اعتراض وئردیگی گون.
 1389 شهریور: 1 ایل زندان حوکمونون 6 آیا سیندیغی گون.
 1389 مهر 1: جولفا آزاد بیل‌یوردوندا اطلاعات اداره‌سی‌نین نفوذو ایله، «عدم صلاحیت» آدی ایله، گزینش‌دن رد اولدوغو و بیل‌یورددان اخراج اولدوغو گون و «حق التدریس» فورموندا اؤیرتمنلیگه ادامه وئردیگی ایلین باشلانقیج گونو.
 1390 اردیبهشت 23: 6 آی اونا قارشی صادیر اولان حوکمون اجراسی اۆچون توتوقلاندیغی، و اطلاعات اداره‌سینین توتساق ائوینه آپاریلدیغی گون.
 1390 خرداد 13: اطلاعات اداره‌سینین توتساق ائوینده تبریز زیندانینا آپاریلدیغی گون.
 1390 مرداد 16: تبریز زندانیندان آزاد اولدوغو گون.
 1390 آبان: تهرانا کؤچمه‌گی و «اندروید» و «بیلگی‌سایار» اۆچون «یازیلیم» ساحه‌لرینده ایشه باشلادیغی گون.
 1391 بهمن: یاشام چتینلیک‌لرینه گؤره، و بیر سیرا باشقا ندن‌لره گؤره، ... حایات یولداشیندان توافقی شکیلده آیریلدیقلاری گون.
 1392 اسفند 2: تهرانین «اکبرآباد - نسیم شهر» شهرینده، اولوسلاراراسی آنا دیلی گونونه گؤره قورولان بیر تؤره‌نده توتوقلاندیغی گون. بو توتوقلامادان سونرا، تهرانین ائوین زیندانی‌نین 209-جی بندینه آپاریلدیلار: علیرضا فرشی، اکبر آزاد، و منصور فتحی. سونرالار حمید منافی، بهنام شیخی، رستم کاظم پور، عزیز فرشی، و محمود اوجاقلی دا توتوقلانیب، اونلارا آرتیریلدی.
 1393 اردیبهشت: تهرانین ائوین زیندانیندان آزاد اولماغی.
 1393 اسفند 2: تهراندا، اولوسلاراراسی آنا دیلی گونونو قوتلاماغا گؤره مجوویز آلماق اۆچون اؤز ائوینده «اطلاعات نیرولاری» طرفیندن توتوقلاندیغی گون.
 1394 اردیبهشت: ائوین زیندانیندان، 209 توتساق ائویندن آزاد اولدوغو گون.
 1395 اسفند 2: دونیا آنا دیلی گونونده، «بهارستان» دادگاهی طرفیندن 15 ایل زندان و 2 ایل تبعیده محکوم اولدوغو گون.
 1396 تیر: «بهارستان» حوکمونه قارشی تجدیدنظر محکمه‌سینه اعتراض سونوجوندا، آچیق اولان پرونده‌نین تهرانین انقلاب محکمه‌لرینین 54-جی شعبه‌سینه گئتمه‌یی.
 1398 دی 18: اطلاعات مامورلاری طرفیندن ایش یئرینده توتوقلانماسی.

 آیریجا باخ 
mother-language-alireza-farshi-yakaneli 
facebook.com/free.alireza.farshi

 قایناق 

بؤلمه:آذربایجانلی یازیچیلار
بؤلمه:آذربایجان میلی فعاللار